Budislav (distrikto Svitavy)

Vilaĝo Budislav situas en Ĉeĥio, regiono Pardubice, distrikto Svitavy, ĉe la ŝoseo n-ro 359 inter Litomyšl kaj Proseč, 5 km oriente de Proseč kaj 8 km okcidente de Dolní Újezd. Vivas ĉi tie  (). Ĝi estas pentrinda vilaĝo kun originaj domoj sur rando de areoj de čarmaj sabloŝtonaj rokaj figuroj nomataj Maštale (Toulovcovy maštale kaj Městské maštale). Vavřinec Toulovec, kies nomon parto de la areo portas, estis riĉa burĝo en Litomyšl en la fino de 14-a kaj la komenco de 15-a jarcentoj, al kiu apartenis vilaĝoj Budislav, Jarošov, Mladočov kaj Desná.

 Historio 
 Lernejo 
Antaŭ la jaro 1824 devis katolikaj infanoj el Budislav viziti lernejon en Mladějov kaj evangelianaj infanoj lernejon en Proseč. Ĉefe en vintraj monatoj, kiam la vojo estis malfacila aŭ iam eĉ danĝera, jam antaŭ la jaro 1824 oni instruis la infanojn legi, skribi kaj kalkuli sen aprobo en Budislav. En la jaro 1824 estis al la vilaĝo lernejo aprobita, oni plu instruis en privataj domoj sed jam en la jaro 1844 estis en la vilaĝo konstruita nova lerneja domo

 Vitrofarejo 
En la jaro 1828 komencis produktado en vitrofarejo Marienwald en Posekanec. Oni produktis diversajn vazetojn - kruĉojn, glasojn, cukerujojn, salujojn, korbetojn en diversaj koloroj, simplajn kaj kristalajn. Estis produktata ankaŭ rara rubena vitro enhavanta fanditan dukatan oron. Tamen post kverelo inter posedanto de la fabriko kaj ĝia faka estro en la jaro 1872 produktado malkreskis kaj baldaŭ estis tute ĉesigita.

 Loĝantaro 

 Memorindaĵoj 
 Preĝejo de Dia amo, moderna kun horizontala projekcio en formo de koro, finita en la jaro 2005
 Tombo de sovetaj soldatoj en la vilaĝo
 Arbarestra domo kun memorplato de Teréza Nováková
 Belvideja turo Toulovec sur Jarošovský monteto
 Kelkaj originaj ĉarpentitaj domoj

 Legendo 
Legendo rakontas, ke muelisto el Budislav faligis kontraŭleĝe grandan liman abion. Ĉe la faro kaptis lin arbargardisto kaj la muelisto estis kondamnita porti duonon de peza muelŝtono de sia muelejo al la loko kie la krimo estis farita. Tiel okazis, sed la muelisto pro tuta senfortiĝo sur la loko mortis. La loko, kie tiu tragedio okazis, estis signita per ligna kruco datita 1749. La kruco estis pli poste novigita kaj en loko nomata "Ĉe la muela ŝtono" ĝi ankoraŭ nun staras.

 Pluaj fotoj 

 Eksteraj ligiloj 
 Oficiala paĝaro de mikroregiono Litomyšlsko  
 Paĝaro de Asocio de komunumoj Toulovcovy maštale 


Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro
Kategorio:Setlejoj en Suprasvratka montetaro